Olgu see siis siin veel kord rõhutatud: riik ei tee midagi, inimene teeb. Mets saab ilma inimeseta hakkama. Inimene metsata ei saa. Kui riigist rääkida, siis tema ongi eestlaste püha maa. On meil olemas, ja kui teda halvasti valitsetakse, siis selles ei ole süüdi riik, vaid inimesed. Teist Eestit ei ole!
Küsimuse, miks on meie hoog raugenud, esitas 16 aastat tagasi president Lennart Meri, kui tuli aasta 2000. Vahel on hea küsimus isegi vastusest väärtuslikum. Mul on tunne, et see on nii ka praegu, sest hoog on ju raugenud ja iseloomad on oma energia raisanud tänavatoidufestivalidele. Nüüd avaldavad kõik arvamust, aga enamik ei tea, kuidas asjad tegelikult on. Investeerima peaks haritusse.